
			AGINTARIAK ETA LANGILERIA

			Oposaketak eta lehiaketak

			GOBERNANTZA, ADMINISTRAZIO DIGITAL ETA AUTOGOBERNU SAILA

			4788

			AGINDUA, 2024ko urriaren 7koa, Gobernantza, Administrazio Digital eta Autogobernuko sailburuarena, zeinaren bidez adierazten baita bete gabe geratzen dela goi-kargudunaren idazkari lanpostu bat izendapen askez betetzeko deialdia, Gobernantza, Administrazio Digital eta Autogobernu Saileko Araubide Juridikoaren Sailburuordetzan.

			Euskal Enplegu Publikoaren 2022ko abenduaren 1eko 11/2022 Legearen 102. artikuluan xedatutakoaren arabera, eta Gobernantza, Administrazio Digital eta Autogobernu Sailean hutsik dagoen lanpostu bat izendapen askeko sistemaren bidez betetzeko deialdia egiteko Gobernantza Publiko eta Autogobernuko sailburuaren 2024ko maiatzaren 22ko Aginduaren laugarren oinarrian xedatutakoarekin bat etorriz (2024ko ekainaren 5eko EHAA), hau

			XEDATZEN DUT:

			Lehenengoa.– Bete gabe uztea Gobernantza, Administrazio Digital eta Autogobernu Saileko Araubide Juridikoaren Sailburuordetzan goi-kargudunaren idazkari lanpostua (kodea: 520010; dotazioa: 2) izendapen askeko sistemaren bidez izendatzeko deialdia.

			Bigarrena.– Agindu honek amaitu egiten du administrazio-bidea, eta, beronen aurka, aukerako berraztertze-errekurtsoa jar daiteke Gobernantza, Administrazio Digital eta Autogobernuko sailburuaren aurrean, hilabeteko epean, agindua EHAAn argitaratu eta hurrengo egunetik aurrera; bestela, administrazioarekiko auzi-errekurtsoa jar daiteke Administrazioarekiko Auzien Epaitegian, bi hileko epean, agindua EHAAn argitaratu eta hurrengo egunetik aurrera.

			Vitoria-Gasteiz, 2024ko urriaren 7a.

			Gobernantza, Administrazio Digital eta Autogobernuko sailburua,

			MARÍA UBARRECHENA CID.

